Det mandelig, der blev fisket op af fiskere fra Grenå og Randers, formodes at være en russisk sømand, der faldt i vandet 23. januar. Normann Andersen fra lokalpolitiet i Skagen siger, at liget er så hårdt medtaget, at det indtil videre kun er gætværk. Hans kollega på politistationen i Frederikshavn, Carsten Kjær, fortæller, at det eneste, der kan kæde ligfundet sammen med ulykken med den russiske sømand, er deres påklædning. - De bar begge to en blå termodragt. Det er jo ikke nogen identifikation, men nu holder vi ligsyn og obduktion, og så må vi så kontakte de relevante myndigheder. Liget er lige nu på vej til embedslægen, og Carsten Kjær forventer, at de kan komme en egentlig identitet nærmere på mandag.

Opsummering:
Nordjyllands Politi gætter på, at liget, der blev fundet øst for Skagens kyst i de tidlige morgentimer torsdag, er en russisk sømand.